wannaphong/clean_thaiwikipedia huggingface dataset:
# ประเทศเอลซัลวาดอร์
เอลซัลวาดอร์  หรือชื่อทางการ สาธารณรัฐเอลซัลวาดอร์ (สเปน:) เป็นประเทศในแถบอเมริกากลาง มีจำนวนประชากรประมาณ 6.5 ล้านคน เป็นประเทศที่มีความหนาแน่นของประชากรมากที่สุดในแผ่นดินใหญ่ของทวีปอเมริกา (โดยเฉพาะในเขตเมืองหลวงซานซัลวาดอร์) และเป็นประเทศที่มีการพัฒนาอุตสาหกรรมมากที่สุดในภูมิภาค ประเทศเอลซัลวาดอร์ได้ยกเลิกสกุลเงินโกลอนและเปลี่ยนมาใช้สกุลเงินดอลลาร์สหรัฐแทนในปี ค.ศ. 2001

 ประวัติศาสตร์ 
ประเทศเอลซัลวาดอร์ได้รับประกาศอิสรภาพจากสเปนในปี ค.ศ. 1821 และจากสหพันธ์สาธารณรัฐอเมริกากลางในปี ค.ศ. 1839

 การเมืองการปกครอง 
 การแบ่งเขตการปกครอง 
เอลซัลวาดอร์แบ่งเขตการปกครองออกเป็น 14 จังหวัด  ได้แก่

 thumb|270px|เขตการปกครองของเอลซัลวาดอร์ อาวาชาปัน
 กาบัญญัส
 ชาลาเตนังโก
 กุสกาตลัน
 ลาลิเบร์ตัด
 ลาปัซ
 ลาอูนิออน<li>โมราซัน
<li>ซานมิเกล
<li>ซานซัลวาดอร์
<li>ซานบิเซนเต
<li>ซานตาอานา
<li>ซอนโซนาเต
<li>อูซูลูตัน

 ภูมิศาสตร์ 
ประเทศเอลซัลวาดอร์ตั้งอยู่ในอเมริกากลาง มีพื้นที่ประเทศมาณ 21,040 ตารางกิโลเมตร หรือ 8,123 ตารางไมล์ เป็นประเทศที่เล็กที่สุดในอเมริกากลาง ลักษณะภูมิอากาศเป็นแบบร้อนชื้น

 เศรษฐกิจ 
ประเทศเอลซัลวาดอร์มีขนาดเศรษฐกิจใหญ่เป็นอันดับที่ 3 ในอเมริกากลางรองจาก กัวเตมาลา และ คอสตาริกา เมื่อเปรียบเทียบกันด้วยขนาดจีดีพี เศรษฐกิจของเอลซัลวาดอร์แยกเป็น ด้านบริการ 64.1% อุตสาหกรรม 24.7% และเกษตรกรรม 11.2%

 ประชากร 
ประเทศเอลซัลวาดอร์มีประชากรประมาณ 6,948,073 คน แบ่งได้เป็นเมสติโซ (เชื้อสายผสมสเปน-พื้นเมือง) ร้อยละ 90 ผิวขาวร้อยละ 9 อเมรินเดียนร้อยละ 1

 หมายเหตุ
# ลิเวอร์พูล (แก้ความกำกวม)
ลิเวอร์พูล สามารถหมายถึง

 สโมสรฟุตบอลลิเวอร์พูล สโมสรฟุตบอลในเมืองลิเวอร์พูล
 มหาวิทยาลัยลิเวอร์พูล

นอกจากนี้ลิเวอร์พูลยังเป็นชื่อเมือง
 ลิเวอร์พูล (Liverpool) ในอังกฤษ
 นครลิเวอร์พูล (City of Liverpool) ในอังกฤษ 
 ลิเวอร์พูล ในรัฐนิวเซาท์เวลส์ ประเทศออสเตรเลีย
 ลิเวอร์พูล ในรัฐโนวาสโกเชีย ประเทศแคนาดา
 ลิเวอร์พูล ในรัฐนิวยอร์ก สหรัฐ
 ลิเวอร์พูล ในรัฐเพนซิลเวเนีย สหรัฐ
 ลิเวอร์พูล ในรัฐเท็กซัส สหรัฐ
# ยาลดความดัน
ยาลดความดัน  เป็นกลุ่มของยาที่ใช้ในทางการแพทย์
และ เภสัชกรรมเพื่อใช้รักษาโรคความดันโลหิตสูง

 ยาลดความดันแบ่งเป็นกลุ่มได้ดังนี้ 

 ยาขับปัสสาวะ (Diuretics) 
 ยาขับปัสสาวะ มีฤทธิ์ช่วยไตกำจัดเกลือและน้ำส่วนเกินออกจากร่างกาย
 อะมิโลไรด์ (Amiloride)
 ลูปไดยูรีติก (Loop diuretic)
 บูมีทาไนด์ (bumetanide)
 กรดอีทาไครนิก (ethacrynic acid)
 ฟูโรซีไมด์ (furosemide)
 ไทอะไซด์ (Thiazide) diuretics
 คลอโรทาลิโดน (chlorothalidone)
 อีพิติไซด์ (epitizide)
 ไฮโดรคลอโรไทอะไซด์ (hydrochlorothiazide) และ คลอโรไทอะไซด์ (chlorothiazide)
 อินดาพาไมด์ (indapamide)
 ไตรแอมเตอรีน (triamterene)

 Antiadrenergics (Antiadrenergics) 
 แอนตี้อะดรีเนอร์จิก (Antiadrenergic)
 บีต้า บล็อกเกอร์ (Beta blocker)
 อะทีโนลอล (atenolol)
 มีโทโพรลอล (metoprolol)
 ออกพีโนลอล (oxprenolol)
 พินโดลอล (pindolol)
 โพรพราโนลอล (propranolol)
 แอลฟ้า บล็อกเกอร์ (Alpha blocker)

 ยายับยั้ง ACE (ACE inhibitors) 
 ยายับยั้ง ACE ยับยั้งการสร้างสารที่ทำให้เส้นเลือดหดตัว
 แคปโตพริล (captopril)
 อีนาลาพริล (enalapril)
 ลิซิโนพริล (lisinopril)
 รามิพริล (ramipril)
 เพอรินโดพริล (perindopril)

 แคลเซี่ยมแชนแนลบล็อกเกอร์ (Calcium channel blockers) 
 แคลเซียมแชนแนลบล็อกเกอร์ ยับยั้งการเข้าของแคลเซี่ยมที่เซลล์กล้ามเนื้อในผนังหลอดเลือดแดง
 แอมโลดิพีน (amlodipine)
 ไดไฮโดรไพริดีน (dihydropyridine)
 ดิลติอะซิม (diltiazem)
 ฟิโลดิปีน (felodipine)
 อิสราดิปีน (isradipine)
 นิฟิดิปีน (nifedipine)
 นิโมดิปีน (nimodipine)
 ไนเทรนดิปีน (nitrendipine)
 เวอราปามิล (verapamil)

 แองกิโอเทนซิน II รีเซพเตอร์ แอนตาโกนิสต์ 
 ATII อินฮิบิเตอร์ (Angiotensin II receptor antagonist)
 อิรเบสซาร์แทน (irbesartan)
 โลซาร์แทน (losartan)
 เทลมิซาร์แทน (telmisartan)
 วัลซาร์แทน (valsartan)

 แอลโดสเตอร์โรน แอนตาโกนิสต์  (Aldosterone antagonists) 
 แอลโดสเตอร์โรน (Aldosterone) antagonists 
 สไปโนโรแลคโตน (spironolactone)

 วาโสไดเลเตอร์ (Vasodilators) 
 วาโสไดเลเตอร์ มีฤทธิ์โดยตรงต่อหลอดเลือดแดง ในลักษณะที่ทำให้มันคลายตัวเพื่อทำให้กระแสเลือดไหลได้สะดวก
 ฉุกเฉิน (emergency)

 หลักการเลือกยา (choice) 
ปัจจัยหลักในการเลือกยารักษาโรคความดันคือ ผลข้างเคียง (side-effects) ในการใช้ยาตัวอย่างเช่น
 อาการหอบหืด (asthmatics) เป็นอาการที่แย่ที่สุดจากการใช้ยา  บีต้า-บล็อกเกอร์
 ตัวสั่น (tremor) และ ประสาทหลอน (nervous) จากการใช้ยา  บีต้า-บล็อกเกอร์เช่นกัน
 บีไนน์ โปรสแตติก ไฮเปอร์พลาสเซีย (benign prostatic hyperplasia) จากการใช้ยา  บีต้า-บล็อกเกอร์
# ท่ากายี
ท่ากายี ท่าน้ำทำเลค้าขาย อยู่ทางด้านตะวันตกของกรุงศรีอยุธยา เป็นที่พวกแขกเทศชาวเปอร์เซียตั้งบ้านเรือนอยู่ เรียกในสมัยนั้นว่า "กาญี"

คำนี้เป็นศัพท์เปอร์เซีย คงจะเพี้ยนมาจากคำ อากอ (Aqa) ซึ่งแปลว่า หัวหน้า ส่วน ยี (ตามอักษรเทียบเป็น ญี) นั้น เติมเข้าเพื่อแสดงคารวะ เช่น ครับ หรือใต้ท้าว คำนี้ยังเป็นนามสกุล อากายี ของพวกเจ้าเซ็นตระกูลหนึ่ง
# จุฬาราชมนตรี
จุฬาราชมนตรี  เป็นผู้นำกิจการศาสนาอิสลามในประเทศไทย  และเป็นตำแหน่งฝ่ายมุสลิมให้ข้อปรึกษาด้านศาสนาอิสลามแก่รัฐบาลไทย โดยเฉพาะแก่กระทรวงมหาดไทยและกระทรวงวัฒนธรรม มีประวัติมาแต่ครั้งกรุงศรีอยุธยา ในทำเนียบศักดินาของสมเด็จพระบรมไตรโลกนาถทำเนียบตำแหน่งขุนนาง ซึ่งในชั้นหลังเรียกว่า "กรมท่าขวา" มี "พระจุลาราชมนตรี" เป็นหัวหน้าฝ่ายแขก คู่กับ พระยาโชฎึกราชเศรษฐี หัวหน้าฝ่ายจีน

 จุฬาราชมนตรีในยุคประชาธิปไตย 
หลังเปลี่ยนแปลงการปกครอง ตำแหน่งจุฬาราชมนตรีได้มีการเปลี่ยนแปลงไปจากเดิมที่เคยแต่งตั้งโดยพระมหากษัตริย์และเป็นคนในสายสกุลเฉกอะหมัดที่นับถือนิกายชีอะหฺมาตลอด เปลี่ยนมาเป็นการเลือกตั้งโดยตัวแทนคณะกรรมการอิสลามประจำจังหวัดและผู้ที่ได้รับเลือกเป็นผู้นับถือนิกายสุหนี่ซึ่งเป็นชนส่วนใหญ่ของมุสลิมในประเทศไทย

เริ่มแรกในรัฐบาลของนายปรีดี พนมยงค์ ได้รื้อฟื้นตำแหน่งจุฬาราชมนตรีเมื่อ พ.ศ. 2488 โดยให้เป็นที่ปรึกษาราชการขององค์พระมหากษัตริย์ ในด้านกิจการศาสนาอิสลาม จนกระทั่ง พ.ศ. 2491 รัฐบาลของจอมพล ป. พิบูลสงคราม ได้เปลี่ยนให้จุฬาราชมนตรีเป็นที่ปรึกษากรมการศาสนา กระทรวงศึกษาธิการ อย่างไรก็ดีหลังจากที่การประกาศใช้พระราชบัญญัติการบริหารองค์กรศาสนาอิสลาม พ.ศ. 2540 ได้มีการระบุไว้ในกฎหมายนี้ว่า จุฬาราชมนตรีเป็นผู้นำกิจการศาสนาอิสลามในประเทศไทย ซึ่งมีหน้าที่ดังต่อไปนี้
 ให้คำปรึกษา และความเห็นต่อทางราชการเกี่ยวกับศาสนาอิสลาม
 แต่งตั้งผู้ทรงคุณวุฒิเพื่อให้คำปรึกษาเกี่ยวกับบัญญัติศาสนาอิสลาม
 ประกาศผลการดูดวงจันทร์เพื่อกำหนดวันสำคัญทางศาสนา
 ออกประกาศเกี่ยวกับวินิจฉัยตามบัญญัติแห่งศาสนาอิสลาม
 เป็นประธานอำนวยการจัดงานเมาลิดกลางแห่งประเทศไทย
กฎหมายฉบับนี้ ยังให้มีการจัดตั้งคณะกรรมการกลางอิสลามแห่งประเทศไทยให้เป็นกิจลักษณะ โดยมีจุฬาราชมนตรีเป็นประธานและกรรมการอื่นจากผู้แทนของคณะกรรมการอิสลามประจำจังหวัดและกรรมการที่จุฬาราชมนตรีเสนอชื่อ ซึ่งจะมีบทบาทในด้านการบริหารองค์กรศาสนาอิสลาม ขณะที่สำนักจุฬาราชมนตรี นั้น เป็นหน่วยธุรการของจุฬาราชมนตรี

หลังจากประกาศใช้กฎหมายดังกล่าวไม่นาน ประเสริฐ มะหะหมัด จุฬาราชมนตรีในขณะนั้นถึงแก่อนิจกรรม ผู้ที่ได้รับเลือกให้เป็นจุฬาราชมนตรีคนต่อมา คือ สวาสดิ์ สุมาลยศักดิ์ ขณะมีอายุได้ 81 ปีเศษ จึงเป็นจุฬาราชมนตรีคนแรกที่ได้รับการเลือกตั้งตามกฎหมายฉบับใหม่ โดยดำรงตำแหน่งจนถึงแก่อนิจกรรม (ขณะอายุ 94 ปี) เมื่อวันที่ 24 มีนาคม พ.ศ. 2553 และวันที่ 16 พฤษภาคม พ.ศ. 2553 ที่ประชุมคณะกรรมการอิสลามประจำจังหวัดทั่วประเทศได้มีมติให้อาศิส พิทักษ์คุมพล เป็นผู้สมควรดำรงตำแหน่งจุฬาราชมนตรีต่อจากนายสวาสดิ์ สุมาลยศักดิ์ และได้รับโปรดเกล้าฯ แต่งตั้งให้เป็นจุฬาราชมนตรีคนที่ 18 เมื่อวันที่ 6 มิถุนายน พ.ศ. 2553 และในวันอาทิตย์ที่ 22 ตุลาคม 2566 เวลา 10.32 น นายอาศิส พิทักษ์คุมพล ได้ถึงแก่อนิจกรรมลง

 รายชื่อจุฬาราชมนตรี
# บูมีทาไนด์
บูมีทาไนด์   เป็นยารูพไดยูริติกของกลุ่มซัลฟามิลที่ใช้รักษาโรคหัวใจล้มเหลว ใช้ในคนไข้ที่ดื้อยาฟูโรซีไมด์  

 ข้อแตกต่างระหว่างบูมีทาไนด์กับฟูโรซา 
 บูมีทาไนด์ออกฤทธิ์แรงกว่าฟูโรซีไมด์ 40 เท่า
 บูมีทาไนด์ดูดซึมดีกว่ากว่าฟูโรซีไมด์ประมาณ 2 เท่า
# ยาขับปัสสาวะ
การจัดกลุ่มยาขับปัสสาวะและกลไกการออกฤทธิ์ของมัน ชื่อยา กลไกการออกฤทธิ์ ยาขับปัสสาวะประเภทรักษาโพแทสเซียม (เช่น,สไปโนโรแลคโตน,อะมิโลไรด์,ไตรแอมเตอรีน) ยับยั้งการแลกเปลี่ยน Na+-K+ ในคอลเล็กติ้งดักท์: สไปโนโรแลคโตนยับยั้งการทำงานของ แอลโดสเตอร์โรน; อะมิโลไรด์ยับยั้งENaC (epithelial sodium channel) น้ำ ยับยั้งการหลั่งวาโสเพรสซิน (vasopressin) เอตทานอล ยับยั้งการหลั่งวาโสเพรสซิน (vasopressin) V2 วาโสเพรสซิน รีเซพเตอร์ แอนตาโกนิสต์ ยับยั้งการออกฤทธิ์ของ วาโสเพรสซิน ต่อเนพฟรอน (nephron) ในคอลเล็กติ้งดักท์   แซนทีน (เช่น,คาแฟอีน,ทีโอไฟลีน) ยับยั้งการดูดซึม Na<sup>+<sup>, เพิ่มอัตราการกรอง กลอมูลาร์ (glomular filtration rate) แอซิดิไฟอิง เกลือ (เช่น, CaCl2, NH4Cl)  คาร์บอนิก แอนไฮเดรส อินฮิบิเตอร์ (carbonic anhydrase inhibitors) (เช่น,อะเซตาโซลาไมด์ (acetazolamide) ,ดอร์โซลาไมด์ (dorzolamide)) ยับยั้ง H+ ส่งเสริมการหรั่ง Na+ และการขับ  K+ รูพิ ไดยูริติก (เช่น,ฟูโรซีไมด์,บูมีทาไนด์,อีทาไครนิก แอซิด)  ยับยั้ง การขนส่งร่วมเฮนรี ลูพ ไทอะไซด์ (เช่น,ไฮโดรคลอโรไทอะไซด์,เบนโดรฟลูเมตไทอะไซด์) ยับยั้ง Na+/Cl- การดูดกลับจากดิสทัล คอนโวลูต ทิวบูล ของเนพฟรอน (nephron) ออสโมติกไดยูริติก (e.g.,mannitol,glucose) ส่งเสริม ออสโมติก ไดยูริสิส 

ยาขับปัสสาวะ  เป็นยาที่เพิ่มอัตราการถ่ายปัสสาวะออกจากร่างกาย (ไดยูรีสิส) ยาขับปัสสาวะมีผลลดปริมาตรของเหลวนอกเซลล์ (extracellular fluid-ECF)   ยาขับปัสสาวะธรรมดาทั่วไปได้แก่คาเฟอีน น้ำเครนเบอรรี่ และแอลกอฮอล์

ในทางการแพทย์ ยาขับปัสสาวะใช้รักษา
 หัวใจล้มเหลว (heart failure) 
 โรคตับแข็ง (liver cirrhosis)
 ความดันโลหิตสูง (hypertension)
 โรคไต (kidney disease)

ยาขับปัสสาวะสามารถบรรเทาโรคดังกล่าวได้เพราะมันทำให้ร่างกายขับโซเดียมและน้ำ
ไปพร้อมกับปัสสาวะ  ยิ่งมีปัสสาวะมากเท่าไรน้ำและโซเดียม ซึ่งเป็นต้นเหตุของอาการบวมน้ำ (edema) ก็จะลดลง และอาการบวมน้ำก็ลดลง  ยาขับปัสสาวะบางตัวเช่นอะเซตาโซลาไมด์
ทำให้ปัสสาวะเป็นด่างซึ่งเป็นการช่วยเพิ่มการขับถ่ายยาแอสไพรินในกรณีการใช้ยาเกินขนาด

ข
หมวดหมู่:บทความยาที่ต้องการภาพประกอบ
# แคนซัสซิตีชีฟส์
แคนซัสซิตีชีฟส์ ทีมอเมริกันฟุตบอลในเอ็นเอฟแอลลีกอเมริกันฟุตบอลระดับชาติของ สหรัฐอเมริกา ตั้งอยู่ในเมืองแคนซัสซิตี รัฐมิสซูรี ก่อตั้งในปี พ.ศ. 2503 (ค.ศ. 1960) ในส่วนของเอนเอฟแอล และได้เข้าร่วมเอ็นเอฟแอล

 ประวัติ 
left|thumb|โลโก้ของดัลลัสเท็กซานส์ 
เริ่มต้นในปี พ.ศ. 2503 (ค.ศ. 1960) ลามาร์ ฮันต์เศรษฐีจากเมืองดัลลัสได้ก่อตั้งทีมดัลลัสเท็กซานส์ (ชื่อเดิมของแคนซัสซิตีชีฟส์) ที่เมืองเกิดของตนเองในเมืองดัลลัส รัฐเท็กซัส โดยเล่นภายในการแข่งขันของเอเอฟแอล และได้ใช้สนามค็อตตอนโบวล์ร่วมกับทีมดัลลัส คาวบอย ต่อมาในปี 2506 (ค.ศ. 1963) ลามาร์ ฮันต์ ต้องการหาที่ตั้งใหม่ของทีมเพื่อขยายทีม หลังจากที่เดินทางไปทั่วสหรัฐอเมริกาจึงได้ตกลงย้ายมาที่เมืองแคนซัสซิตี โดยทางผู้ว่าการเมืองเสนอว่าจะซื้อตั๋วอย่างน้อย 3,000 ที่นั่งทุกการแข่งขัน และมากกว่านั้นชาวเมืองมากกว่า 1,000 คน พร้อมใจจะช่วยในการขายตั๋วเข้าชม และได้เปลี่ยนชื่อว่ามาเป็นแคนซัสซิตีชีฟส์ โดยใช้สนามกีฬาของเมือง (Municipal Stadium) 

หลังจากที่ได้เป็นแชมป์เอเอฟซี แคนซัสซิตีชีฟส์ได้เข้าแข่งซูเปอร์โบวล์ครั้งที่ 1 กับทีมกรีนเบย์ แพ็คเกอร์ ในวันที่ 15 มกราคม 2510 (ค.ศ. 1967) ฤดูกาลต่อมาได้เป็นที่กล่าวขานหลังจากชนะทีมชิคาโก แบรส์ ด้วยคะแนนท้วมท้น 66-24 แต้ม และในซูเปอร์โบวล์ครั้งที่ 4 ได้เป็นแชมป์ซูเปอร์โบวล์โดยชนะมินเนโซตา ไวกิงส์ 23-7 เมื่อ2513 (ค.ศ. 1970) 
ในปี 2515 (ค.ศ. 1972) สนามกีฬาแอร์โรว์เฮดได้สร้างเสร็จสมบูรณ์ แคนซัสซิตีชีฟส์ได้ย้ายมาเล่นที่สนามใหม่ แต่ในนัดเปิดสนามได้พ่ายแพ้ให้กับไมอามี ดอลฟินส์ 10-20 แต้ม ภายใต้คนดู 79,829 คน และในช่วงนี้เป็นช่วงตกต่ำของแคนซัสซิตีชีฟส์ ภายหลังจากที่ได้ โจ มอนตานา มาเป็นควอเตอร์แบ็คและมาร์คัส แอลเลนเป็นรันนิงแบ็ค ในปี 2536 (ค.ศ. 1993) ทำให้ชีฟส์กลับคืนมาอีกครั้งหนึ่งและได้เป็นแชมป์เอเอฟซีตะวันตก โดยหลังจากนั้นได้เป็นแชมป์เอเอฟซีตะวันตกอีกหลายครรั้ง โดยครั้งล่าสุดในปี 2546 แคนซัสซิตีชีฟส์ได้เป็นแชมป์เอเอซีตะวันตกเป็นครั้งที่ 8

 สถิติของทีม 
 พ.ศ. 2545 (ค.ศ. 2002) : มอร์เทน แอนเดอร์สัน ทำสถิติเตะฟิลด์โกลด์ที่ระยะมากกว่า 50 หลา เกิน 40 ครั้ง
 พ.ศ. 2545: เทรนต์ กรีน ทำสถิติขว้างลูกระยะ 99 หลาเสมอกับสถิติเก่า
 21 ตุลาคม พ.ศ. 2548 (ค.ศ. 2005) : ชีฟส์เป็นทีมเดียวในเอ็นเอฟแอลที่เล่มนอกบ้านทันทีภายหลังจากลงเครื่องบิน เนื่องจากการพยากรณ์ของพายุเฮอริเคนวิลมา ทำให้การแข่งขันต้องเลื่อนจากปกติแข่งวันอาทิตย์ มาเป็นแข่งวันศุกร์ ซึ่งเป็นวันเดินทาง อย่างไรก็ตามชีฟส์ชนะดอลฟินส์ 30-20

 แหล่งข้อมูลอื่น 
 เว็บไซต์อย่างเป็นทางการ
 ประวัติของชีฟส์
# อะมิโลไรด์
อะมิโลไรด์(อังกฤษ:Amiloride) เป็น ยารักษาความดันโลหิตสูงประเภทยาขับปัสสาวะแบบเก็บรักษา โพแทสเซียม 
ถูกอนุมัติใช้เป็นยาครั้งแรกเมื่อปี 1967 กลไกการออกฤทธิ์คือ ยับยั้งการดูดกลับโซเดียมใน ดิสทัล คอนโวลูเตด ทิวบูล 
(distal convoluted tubule) และคอลเล็กติงดักตในไต กลไกนี้ทำให้สูญเสียโซเดียมและ น้ำ
ออกจากร่างกาย แต่ยังคงรักษาโพแทสเซียม ไว้ ด้วยเหตุนี้บางครั้งเราจำเป็นต้องใช้ยาขับปัสสาวะร่วมกัน เช่น เรามักจะใช้อะมิโลไรด์ร่วมกับ
ไทอะไซด์ (thiazide)
# ฤทธิ์มีดสั้น
มีดบินของลี้น้อย  เป็นชุดนิยายกำลังภายในเรื่องดังอันดับต้น ๆ ของโก้วเล้ง ที่เน้นอารมณ์ความรู้สึกเป็นแนวหลัก มีปรัญญาชีวิต และคำคมแฝงอยู่มากมาย โดยได้เค้าโครงจากหนังเรื่อง Gunfight at the O.K. Corral (สองสิงห์เมืองเสือ)คำตามท้ายเรื่อง ยมฑูตผู้พิชิต ประพันธ์สาส์น 2521 โดย ว.ณ เมืองลุง, 1 กันยายน 2520 

ชุดฤทธิ์มีดสั้นประกอบด้วยตอนย่อย 5 ตอน โดยตามสำนวนแปลของ น.นพรัตน์ จะใช้ชื่อดังนี้
 เซียวลี้ปวยตอ มีดบินไม่พลาดเป้า
 เหยี่ยวทมิฬ
 จอมเสเพลชายแดน
 ขอบฟ้า จันทรา ดาบ
 มีดบินกรีดฟ้า

หากเป็นสำนวนของ ว. ณ เมืองลุง จะใช้ชื่อดังนี้
 ฤทธิ์มีดสั้น
 เหยี่ยวเดือนเก้า
 ดาบจอมภพ
 จอมดาบหิมะแดง

ส่วน มีดบินกรีดฟ้า มิได้แปลไว้
# ยาลดไขมันในเส้นเลือด
ยาลดไขมันในเส้นเลือด  เป็นกลุ่มของเภสัชภัณฑ์ที่ใช้รักษาไขมันในเส้นเลือดสูงกว่าปกติ (hyperlipidemia) พวกมันถูกเรียกว่า ยาลดไขมัน (lipid-lowering drugs) หรือ (LLD) ตัวอย่างของยาลดไขมันได้แก่
 สแตติน (statin)
 ไฟเบรต (fibrate)
 กรดนิโคตินิก (nicotinic acid)
 ไบล์แอซิดซีเควสแตรนต์ (bile acid sequestrant) (resins)
 ไฟโตรสเตอรอล (Phytosterol) (Cholesterol Absorption Inhibitors)
 CETP อินฮิบิเตอร์ (CETP inhibitors)
# อะโทวาสแตติน
อะโทวาสแตติน (atorvastatin) เป็นยาในกลุ่มสแตตินใช้สำหรับลดคอเลสเตอรอลและป้องกันโรคคาร์ดิโอวาสคูลาร์ อะโทวาสแตตินมีฤทธิ์ยับยั้งเรต-ดีเทอร์มินิงเอ็นไซม์ซึ่งทำหน้าที่สังเคราะห์คอเลสเตอรอลในตับ  มันมีผลลดแอลดีแอล คอเลสเตอรอลซึ่งเป็นคอเลสเตอรอลชนิดดีด้วย   ต่างจากซิมวาสแตติน และ ปราวาสแตติน อะโทวาสแตตินเป็นสารประกอบที่สังเคราะห์ 100 %

อะโทวาสแตติน ผลิตและจำหน่ายโดย บริษัทยา ไฟเซอร์ ในชื่อการค้าว่า ลิปิเตอร์ (Lipitor) เป็นยาที่ขายดี ที่สุดในโลก โดยในปี 2547 มียอดขายประมาณ  440,000 ล้านบาท

 รูปแบบยาที่มี 
อะโทวาสแตติน มีจำหน่ายในชื่อทางการค้าว่า ลิปิเตอร์ เป็นยาเม็ดขนาด 10, 20, 40 หรือ 80 มก  ลักษณะยาเป็นเม็ดเคลือบฟิล์มสีขาวรูปไข่

 กลไกการออกฤทธิ์ 
อะโทวาสแตติน เป็น ตัวยับยั้ง ของเอ็นไซม์ เอชเอ็มจี-โคเอ รีดักเทส(HMG-CoA reductase)  เอ็นไซม์ตัวนี้ทำหน้าที่เร่งปฏิกิริยารีดักชั่นของ  3-ไฮดรอกซี่-3-เมตทิลกลูตาริล-โคเอ็นไซม์ เอ (3-hydroxy-3-methylglutaryl-coenzyme A) ให้กลายเป็  มีวาโลเนต (mevalonate) ในกระบวนการสังเคราะห์ คอเลสเตอรอลในตับ
# โลวาสแตติน
โลวาสแตติน(อังกฤษ:Lovastatin) เป็นยาในกลุ่มสแตติน ใช้รักษา คอเลสเตอรอลสูง และป้องกัน โรคคาร์ดิโอวาสคูลาร์

ชื่อการค้า(Brand names)
Mevacor®
Advicor® (as a combination with niacin)
Altocor®
Altoprev®

ลโวาสแตติน
หมวดหมู่:สถานีย่อยเภสัชกรรม
# ฟลูวาสแตติน
ฟลูวาสแตติน(อังกฤษ:Fluvastatin) (Lescol®, Canef®) เป็นยาในกลุ่มสแตติน ใชรักษา คอเรสเตอรอลสูง และป้องกัน โรคคาร์ดิโอวาสคูลาร์
# ปราวาสแตติน
ปราวาสแตติน  เป็นยาในกลุ่มสแตติน ใช้รักษาคอเรสเตอรอลสูง และป้องกันโรคคาร์ดิโอวาสคูลาร์ สกัดได้จากเชื้อราโนคาร์เดีย ออโตโทฟิกา (Nocardia autotrophica)โดยนักวิจัย Sankyo Pharma Inc. และนำออกจำหน่ายออกญี่ปุ่นโดยบริษัทยา Bristol-Myers Squibb

ดูเพิ่ม
 อะโทวาสแตติน 
 ฟลูวาสแตติน 
 โลวาสแตติน 
 พิทาวาสแตติน 
 โรสุวาสแตติน 
 ซิมวาสแตติน 
 เซอวิวาสแตติน 
 เมวาสแตติน
# โอนิงิริ
โอนิงิริ , โอมูซูบิ  หรือ นิงิริเมชิ  คือข้าวปั้นของญี่ปุ่นที่มีลักษณะสามเหลี่ยมหรือวงรี โดยห่อด้วยสาหร่าย (โนริ) โดยในสมัยก่อนโอนิงิริจะมีไส้บ๊วยเค็ม (อูเมโบชิ) ปลาเค็ม (ชาเกะหรือคัตสึโอบูชิ) หรือไส้ที่มีรสชาติเค็มต่าง ๆ โอนิงิริแตกต่างกับซูชิตรงที่ข้าวในซูชิจะมีรสเปรี้ยวจากน้ำส้มสายชูญี่ปุ่น (ซูชิเมชิ) เป็นส่วนผสม

ประวัติ
โอนิงิริในสมัยก่อนมีลักษณะปั้นเป็นก้อนกลมเพื่อง่ายในการถือและไปกินนอกสถานที่ โดยในยุคก่อนซามูไรสามารถพกพาไปกินได้สะดวกในสนามรบ โดยในยุคเฮอังได้มีการห่อข้าวปั้นในลักษณะเป็นเหลี่ยมขึ้น เพื่อให้ง่ายต่อการวางซ้อนกัน จากยุคคามากูระจนถึงยุคเอโดะ โอนิงิริยังไม่มีการห่อด้วยสาหร่าย โดยปรุงรสด้วยเกลือเป็นหลัก จนกระทั่งยุคเมจิที่เริ่มมีการรู้จักใช้สาหร่ายในอาหารต่าง ๆ

หลังจากที่มีการใช้เครื่องจักรในการห่อข้าวปั้นไม่เป็นผลสำเร็จ เนื่องจากรูปร่างที่ยากต่อการทำ จนกระทั่งในช่วงประมาณคริสต์ทศวรรษ 1980 ได้มีการห่อข้าวปั้นในรูปแบบใหม่คือ ปั้นข้าวปั้นก่อนแล้วค่อยยัดไส้ โดยการห่อข้าวเป็นรูปสามเหลี่ยมและยัดไส้ตามเข้าไปทีหลัง และสุดท้ายปิดรูด้วยสาหร่าย โดยในภายหลังได้มีการพัฒนาบรรจุภัณฑ์ข้าวปั้นและสาหร่ายแยกจากกัน เพื่อป้องกันปัญหาสาหร่ายที่ห่อนั้นเหนียว โดยจะต้องนำสาหร่ายมาพันรอบข้าวปั้นก่อนรับประทาน

การหาซื้อโอนิงิริ
โอนิงิริสามารถหาซื้อได้ในร้านสะดวกซื้อเกือบทุกร้านในประเทศญี่ปุ่น โดยมีไส้แบบต่าง ๆ โดยจะเห็นได้ว่าโอนิงิริเป็นอาหารกินเล่นที่นิยมมากที่สุดอย่างหนึ่ง โดยในประเทศญี่ปุ่นมีร้านขายโอนิงิริโดยเฉพาะที่เรียกว่า "โอนิงิริยะ" ซึ่งทำโอนิงิริตามสั่ง

ในประเทศไทย จะมีโอนิงิริขายตามร้านอาหารญี่ปุ่น ร้านสะดวกซื้อ และตามซูเปอร์มาร์เก็ตต่าง ๆ บางแห่งได้ดัดแปลงรสชาติเพื่อให้ถูกปากคนไทย

 ไส้ต่าง ๆ 
โอนิงิริมีตั้งแต่แบบไม่มีไส้ และแบบมีไส้ต่าง ๆ เช่น ปลา ปลาไหล ชิราโกะ ฟูริกาเกะ ผักดอง กิมจิ โนซาวานะ ยำสาหร่าย สึกูดานิ อูเมโบชิ คานิ มิโซะ เม็นไตโกะ อูนิ โอกากะ ทาราโกะ สลัดไข่กุ้ง สลัดปูอัด ซาบะย่างเกลือ แซลมอนย่างซีอิ๊ว
# โรสุวาสแตติน
โรสุวาสแตติน  เป็นยาในกลุ่มสแตติน ใชรักษา คอเลสเตอรอลสูง และป้องกัน โรคคาร์ดิโอวาสคูลาร์ ผลิตและจำหน่ายโดยบริษัทยา AstraZeneca โดยมีชื่อการค้าว่าCrestor®

ดูเพิ่ม
 อะโทวาสแตติน 
 ฟลูวาสแตติน 
 โลวาสแตติน 
 พิทาวาสแตติน 
 ปราวาสแตติน 
 ซิมวาสแตติน 
 เซอวิวาสแตติน 
 เมวาสแตติน
# เซอริวาสแตติน
เซอริวาสแตติน  (ชื่อการค้า: Baycol, Lipobay) เป็นยาลดระดับไขมันในกระแสเลือดกลุ่มสแตตินที่ได้จากการสังเคราะห์ โดยมีข้อบ่งใช้เพื่อลดระดับคอเลสเตอรอลในเลือดและเพื่อป้องกันการเกิดโรคหัวใจและหลอดเลือด ปัจจุบันเซอริวาสสแตตินถูกถือลิขสิทธิ์การผลิตและจัดจำหน่ายในสหรัฐอเมริกาโดยบริษัทยาที่มีชื่อ เบเย่อร์ เอ.จี.  (Bayer A.G.) ตั้งแต่ช่วงท้ายทศวรรษ 1990 โดยในตลาดของยาลดไขมันในกระแสเลือดชนิดใหม่ในขณะนั้น เซอริวาสแตตินของเบเยอร์นั้นถือเป็นคู่แข่งสำคัญของอะโทวาสแตติน ซึ่งเป็นยากลุ่มเดียวกันจากบริษัทไฟเซอร์ ซึ่งเป็นบริษัทยาที่ประสบความสำเร็จเป็นอย่างมากในวงการตลาดยา ต่อมาในปี ค.ศ. 2001 เบเย่อร์ เอ.จี. ได้ยกเลิกการจำหน่ายและถอนเซอริวาสแตตินออกจากตลาดยาทั่วโลกด้วยความสมัครใจ เนื่องจากพบการเกิดอาการข้างเคียงที่รุนแรง คือ การเสียชีวิตจากโรคกล้ามเนื้อลายสลาย (fatal rhabdomyolysis)

 การศึกษาและเฝ้าระวังติดตามการใช้ยาหลังการวางตลาด 
ในระหว่างการศึกษาและเฝ้าระวังติดตามการใช้ยาเซอริวาสแตตินหลังจากยาออกวางจำหน่ายในท้องตลาดแล้ว (post marketing surveillance: PMS) พบรายงานผู้ป่วยจำนวน 52 รายเสียชีวิตขณะอยู่ระหว่างการใช้เซอริวาสแตติน โดยมีสาเหตุหลักมาจากกล้ามเนื้อลายสลายและไตวายเฉียบพลัน ซึ่งเป็นผลกระทบจากการเกิดโรคกล้ามเนื้อลายสลายต่อหนึ่ง Furberg CD, Pitt B. Withdrawal of cerivastatin from the world market. Curr Control Trials Cardiovasc Med 2001;2:205-207. PMID 11806796. โดยความเสี่ยงต่อการเกิดความผิดปกติดังกล่าวจะเพิ่มมากยิ่งขึ้นในกลุ่มผู้ที่ใช้เซอริวาสแตตินร่วมกับยาลดไขมันในเลือดไฟเบรต โดยเฉพาะเจ็มไฟโบรซิล (Gemfibrozil; ชื่อการค้า Lopid) รวมไปถึงผู้ที่ใช้เซอริวาสแตตินในขนาดสูง (0.8 mg/day) ด้วย หลังจากพบรายงานการเกิดความผิดปกติดังกล่าว 18 เดือน บริษัทเบเย่อร์ เอ.จี. ได้พิจารณาเพิ่มข้อห้ามใช้เพิ่มเติมลงบนบรรจุภัณฑ์ของเซอริวาสแตติน โดยห้ามใช้เซอริวาสแตตินร่วมกับเจ็มไฟโบรซิล 

ทั้งนี้ เมื่อเปรียบเทียบอุบัติการณ์การเกิดโรคกล้ามเนื้อลายสลายระหว่างเซอริวาสแตตินกับยาสแตตินชนิดอื่น พบว่า อุบัติการณ์การเกิดความผิดปกติดังกล่าวของผู้ที่ใช้เซอริวาสแตตินสูงกว่าผู้ที่ได้รับสแตตินชนิดอื่นถึง 16-80 เท่า ยิ่งไปกว่านั้น ยังพบผู้ป่วยที่เกิดโรคกล้ามเนื้อลายสลายที่ไม่ก่อให้เกิดการเสียชีวิต (nonfatal rhabdomyolysis) ระหว่างการใช้เซอริวาสแตตินประมาณ 385 คน ซึ่งสูงกว่าสแตตินชนิดอื่น 5-10 เท่า นอกจากนี้แล้วเซอริวาสแตตินยังสามารถเหนี่ยวนำให้เกิดอาการกล้ามเนื้ออ่อนแรง (myopathy) ซึ่งความรุนแรงอาการดังกล่าวมีความสัมพันธ์แบบแปรผันตรงกับขนาดยาที่ผู้ป่วยได้รับ แต่การเกิดอุบัติการณ์ดังกล่าวนั้นถูกเปิดเผยออกมาโดยเบเย่อร์ภายหลังที่บริษัทถูกฟ้องร้องและมีการเปิดเผยเอกสารของบริษัทที่เกี่ยวเนื่องกับประเด็นดังกล่าวแต่ไม่เคยตีพิมพ์ชี้แจงมาก่อน
# ซิมวาสแตติน
ซิมวาสแตติน  มีชื่อทางการค้าว่า Zocor และอื่น ๆ เป็นหนึ่งในสแตติน (ประเภทหนึ่งของยาลดไขมัน) ที่ใช้ร่วมกับการออกกำลังกาย ไดเอต และลดน้ำหนัก เพื่อลดระดับไขมันสูง และยังใช้เป็นยาลดความเสี่ยงต่อผู้ที่มีปัญหาเรื่องหัวใจในกรณีที่ร้ายแรง

ผลข้างเคียงทั่วไปได้แก่ท้องผูก, ปวดหัว และคลื่นไส้ ผลข้างเคียงร้ายแรงอาจรวมถึงภาวะกล้ามเนื้อสลาย, ปัญหาที่ตับ และระดับน้ำตาลในเลือดเพิ่มขึ้น ผู้ที่มีอาการที่ไตควรบริโภคในระดับน้อย มีหลักฐานว่ายานี้จะทำอันตรายต่อเด็กทารกในช่วงตั้งครรภ์ และผู้ที่เลี้ยงลูกด้วยนมไม่ควรใช้ยาชนิดนี้

ซิมวาสแตตินผลิตจากเห็ดรา Aspergillus terreus จากนั้นทาง Merck ได้จดสิทธิบัตรใน ค.ศ. 1980 และเริ่มใช้งานทางการแพทย์ใน ค.ศ. 1992 ซิมวาสแตตินมีให้ใช้เป็นยาสามัญ และได้รับการบรรจุลงในรายชื่อยาสำคัญขององค์การอนามัยโลก
# มหาราชา
มหาราชา (महाराजा, Mahārāja) เป็นคำในภาษาสันสกฤต เป็นชื่อเรียกกษัตริย์หรือผู้ปกครอง ที่ได้ทำภารกิจอย่างมากมายช่วยเหลือผู้คนทั้งด้านการรบ การแก้ไขปัญหาภายในประเทศ การรักษาเอกราชของประเทศ คงไว้ด้วยความยุติธรรมอันเป็นแบบอย่างที่ดี ในประเทศหรือเขตการปกครองต่างๆ  จึงได้รับการยกย่องว่าเป็น "มหาราช" เขียนไว้ที่ท้ายชื่อ

 ประวัติศาสตร์ 

 ได้แก่ 
 พระเจ้าตากสินมหาราช -กรุงธนบุรี (พ.ศ 2277-2325)
พระบาทสมเด็จพระจอมเกล้าเจ้าอยู่หัว -อาณาจักรรัตนโกสินทร์ (พ.ศ 2394-2411)

 อ่านเพิ่ม 
รายพระนามพระมหากษัตริย์ที่ได้รับสมัญญานามมหาราช Wikipedia
 อ้างอิง
# อุซามะฮ์ อิบน์ ซัยด์
อุซามะฮ์ อิบน์ ซัยด์  เป็นมุสลิมและสาวกของนบีมุฮัมมัดที่สำคัญคนหนึ่ง เขาเป็นบุตรของซัยด์ อิบน์ ฮาริษะฮ์ ทาสที่เป็นไทและบุตรบุญธรรมของมุฮัมมัด กับอุมม์ อัยมันBaladhuri, vol.1, p. 96

ภูมิหลังและชีวิตช่วงต้น
อุซามะฮ์เป็นบุตรของบะเราะกะฮ์ (อุมม์ อัยมัน) ชาวอบิสซีเนีย กับซํยด์ อิบน์ ฮาริษะฮ์ สามีคนที่สองของเธอ พ่อแม่ของเขาแต่งงาน "หลังเข้ารับอิสลาม"Bewley/Saad vol. 8 p. 157. และอุซามะฮ์เกิดก่อนการฮิจเราะห์

แม่ของอุซามะฮ์เป็นทาสในบ้านของอับดุลลอฮ์ อิบน์ อับดุลมุฏฏอลิบกับอามินะฮ์ บินต์ วะฮบ์ พ่อแม่ของมุฮัมมัด หลังอามินะฮ์เสียชีวิต เธอจึงกลายเป็นทาสของมุฮัมมัดIbn Sa`d, vol. 8, p. 223; Baladhuri, vol.1, p. 96 บะเราะกะฮ์ดูแลมุฮัมมัดและย้ายไปอยู่ในบ้านของอับดุลมุฏฏอลิบ อิบน์ ฮาชิม ปู่ของท่านที่มักกะฮ์ โดยเธอดูแลท่านตั้งแต่วัยเด็กIbn Qutaybah, p. 150 และหลังจากนั้นBaladhuri, vol.1, p. 472ในวัยผู้ใหญ่Ibn Hajar, al-Ithaba, vol.8, p. 380 เมื่อมุฮัมมัดแต่งงานกับเคาะดีญะฮ์ ท่านจัดการปลดปล่อยบะเราะกะฮ์และจัดงานแต่งงานให้แก่เศาะฮาบะฮ์นาม อุบัยด์ อิบน์ ซัยด์ จากบะนูค็อซร็อจญ์ สามีคนแรกของเธอ โดยให้กำเนิดอัยมัน อิบน์ อุบัยด์ ซึ่งทำให้เธอรู้จักกันในชื่อ "อุมม์ อัยมัน" ("มารดาของอัยมัน")Ibn Sa`d, vol. 8, p. 223; Ibn Sa`d, vol. 4, p. 61

ซัยด์ อิบน์ ฮาริษะฮ์ พ่อของอุซามะฮ์ เป็นเศาะฮาบะฮ์และบุตรบุญธรรมของมุฮัมมัด โดยทั่วไปถือว่าเป็นคนที่สามที่เข้ารับอิสลาม (หลังจากเคาะดีญะฮ์ ภรรยาของท่าน และอะลี ลูกพี่ลูกน้อง) เขาเป็นชาวอาหรับจากเผ่าบะนูกัลบ์สาขา Udhra แห่งนัจญด์ คาบสมุทรอาหรับตอนกลางLandau-Tasseron/Tabari p. 6.Lecker, p. 773. ส่วน Suda bint Thaalaba แม่ของซัยด์มาจากเผ่าฏ็อยย์ สาขา MaanZuhri, p. 177; al-Tabarani, vol. 25, p. 86

อุซามะฮ์มีความสัมพันธ์ใกล้ชืดกับมุฮัมมัดและร่วมสู้รบกับมุฮัมมัดในยุทธการที่ฮุนัยน์mahallati, vol.2,  p.  26

การทัพของอุซามะฮ์
การทัพของอุซามะฮ์เป็นการทัพของรัฐเคาะลีฟะฮ์มุสลิมยุคแรกที่นำโดยอุซามะฮ์ อิบน์ ซัยด์ในเดือนมิถุนายน ค.ศ. 632 โดยที่กองทัพมุสลิมบุกเข้าซีเรียของไบแซนไทน์Gil, A history of Palestine, 634-1099, p. 31.

ชีวิตช่วงหลัง
หลังมุฮัมมัดเสียชีวิต อุซามะฮ์ตั้งถิ่นฐานที่ Wadi al-Qura ภายหลังย้ายไปมะดีนะฮ์ เขาเสียชีวิตที่ al-Jurf "ในช่วงสิ้นสุดของสมัยมุอาวิยะฮ์" คือ ประมาณ ค.ศ. 680Muhammad al-Jarir al-Tabari, Al-Tarikh al-Rusul wa'l-Muluk. Translated by Ella Landau-Tasseron (1998). Volume 39: Biographies of the Companions and Their Successors (Albany: State University of New York Press), 65.
# อะลูมิเนียมไฮดรอกไซด์
อะลูมิเนียมไฮดรอกไซด์  Al (OH) 3
เป็นฟอร์มที่เสถียรที่สุดของอะลูมิเนียมในสภาวะปกติ ในธรรมชาติรู้จักกันในชื่อ กิบบ์ไซต์ (gibbsite) มีความสัมพันธ์ใกล้ชิดกับอะลูมิเนียม ออกไซด์ ไฮดรอกไซด์ (aluminium oxide hydroxide-AlO (OH)) , และอะลูมิเนียม ออกไซด์ (aluminium oxide) Al2O3
สารประกอบดังกล่าวทั้งหมดจะเป็นส่วนประกอบหลักของแร่ บอกไซด์ (bauxite)

อะลูมิเนียมไฮดรอกไซด์เป็นยาลดกรดชนิดหนึ่ง
# สัมประสิทธิ์แคปปาของโคเฮน
สัมประสิทธิ์แคปปาของโคเฮน  เป็นค่าสัมประสิทธิ์ตัวชี้วัดทางสถิติ ระหว่างผู้ให้ความเห็นสองฝ่าย ว่ามีความเห็นตรงกันมากหรือน้อยอย่างไร โดยค่าสูงสุดที่เป็นไปได้คือ 1.0 หมายถึงทุกฝ่ายเห็นตรงกันหมด ส่วน 0.0 หมายถึง ไม่มีฝ่ายใดเห็นตรงกันเลย

 แหล่งข้อมูลอื่น 
 Cohen's Kappa: Index of Inter-rater Reliability  - อธิบายการหาค่า Cohen's kappa ทีละขั้นตอน
 Computing Cohen's Kappa Value  - เว็บสำหรับช่วยหาค่า Cohen's kappa แบบง่าย ๆ เพียงแค่ใส่ชุดข้อมูลลงไป โปรแกรมก็จะคำนวณให้เราอัตโนมัติ